อิออน ธนสินทรัพย์

บริษัท อิออน ธนสินทรัพย์ (ไทยแลนด์) จำกัด (มหาชน) ( ชื่อย่อ:AEONTS)   บริษัทก่อตั้งขึ้นเมื่อวันที่ 18 กันยายน 2535 ภายใต้ชื่อ บริษัท ไทยเครดิตเซอร์วิส จำกัด ต่อมาในเดือนธันวาคม 2535 บริษัทได้เริ่มประกอบธุรกิจสินเชื่อเช่าซื้อโดยการร่วมทำธุรกิจกับห้างสรรพสินค้าญี่ปุ่นที่เปิดให้บริการในประเทศไทย และได้ทำการเปลี่ยนชื่อเป็นบริษัท สยามเอ็นซีเอส จำกัด หลังจากนั้นในเดือนตุลาคม 2537 บริษัทได้เปลี่ยนชื่อเป็น บริษัท อิออน ธนสินทรัพย์ (ไทยแลนด์) จำกัด และได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย ในเดือนธันวาคม 2544 ปัจจุบันประกอบธุรกิจให้บริการทางด้านการเงินต่างๆ รวมถึงบริการบัตรเครดิต บริการสินเชื่อส่วนบุคคล และบริการอื่นๆ

บริษัทย่อยและบริษัทร่วม

บริษัท อิออน ธนสินทรัพย์ (ไทยแลนด์) จำกัด (มหาชน) ถือหุ้นในบริษัทย่อยและบริษัทร่วมดังนี้ (ข้อมูลวันที่ 28 กุมภาพันธ์ 2561)

 บริษัทย่อยในประเทศ
 บริษัท เอทีเอส แรบบิท นิติบุคคลเฉพาะกิจ จำกัด ถือหุ้นร้อยละ 48.75  บริษัทภายใต้โครงการแปลสินทรัพย์เป็นหลักทรัพย์ 
 บริษัท อิออน อินชัวรันส์ เซอร์วิส (ประเทศไทย) จำกัด ถือหุ้นร้อยละ 100.00 บริษัทนายหน้าประกันชีวิตและนายหน้าประกันวินาศภัย 

 บริษัท เอซีเอส เซอร์วิสซิ่ง (ประเทศไทย) จำกัด ถือหุ้นร้อยละ 100.00 บริษัทติดตามหนี้
 บริษัทย่อยต่างประเทศ
 AEON Specialized Bank (Cambodia) PLC ถือหุ้นร้อยละ 80.00 บริษัทสินเชื่อรายย่อยในประเทศกัมพูชา
 บริษัท อิออน ไมโครไฟแนนซ์ (เมียนมาร์) จำกัด ถือหุ้นร้อยละ 100.00 บริษัทสินเชื่อรายย่อยในประเทศพม่า
 บริษัท อิออน ลิสซิ่ง เซอร์วิส (ลาว) จำกัด ถือหุ้นร้อยละ  100.00  บริษัทสินเชื่อรายย่อยในประเทศลาว

 บริษัทอื่น
 บริษัท อิออน (ไทยแลนด์) จำกัด ถือหุ้นร้อยละ 5.23 ค้าปลีกประเภทห้างสรรพสินค้า ได้แก่ ร้านแมกซ์แวลู ซูเปอร์มาร์เก็ต และแมกซ์แวลูทันใจ 
 PT. AEON Credit Service Indonesia Company ถือหุ้นร้อยละ 5.18 บริษัทสินเชื่อรายย่อยในประเทศอินโดนีเซีย
 บริษัท อิออน เครดิต เซอร์วิส ซิสเต็มส์ (ฟิลิปปินส์) จำกัด ถือหุ้นร้อยละ 3.33 บริษัทระบบสารสนเทศ ประเทศฟิลิปปินส์ 
 บริษัท เอซีเอส เทรดดิ้ง เวียดนาม จำกัด  ถือหุ้นร้อยละ 20.00 บริษัทขายสินค้าโดยการผ่อนชำระในประเทศเวียดนาม

ผู้ถือหุ้นรายใหญ่ 
 ข้อมูล ณ วันที่ 6 กุมภาพันธ์ พ.ศ. 2564

อ้างอิง 

บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2535